text: Буреносният Северен полюс на Юпитер | Обекти
  Буреносният Северен полюс на Юпитер
  12 апр. 2018, 14:40 ч.
  #юпитер #буря #джуно
  Космическата сонда Джуно, която засне невероятни образи на най-голямата плената в Слънчевата система, гиганта Юпитер, е помогнала на астрономите да разгадаят мистерията зад бурния живот на полюсите му. Наскоро сондата е уловила с инфрачервената си камера снимки на Северния полюс на планетата и това е исторически първото документиране на тези мистериозни региони, известни с грандиозните бури, които бушуват там.
  "Преди Джуно ние можехме само да гадаем какво се случва под полюсите на Юпитер", обяснява Алберто Адриани, специалист от екипа на Джуно. Досега имаше само снимки в спектъра на видимата светлина, които разкриха неочаквано симетрични модели на антициклони или обратно въртящи се бури. Но инфрачервените снимки от специалния инструмент на Джуно, наречен Джирам, помогна на изследователите да разберат процесите, които са скрити на много километри под повърхността на полюсите на Юпитер. Новите модели, изградени на базата на инфрачервените снимки, помагат на астрономите да разгадаят мистерията зад която супер-бързият десет часов ден на Юпитер формира метеорологичните системи надълбоко.